**REKOMENDACIJOS VAIKO/MOKINIO CHARAKTERISTIKOS RENGIMUI**

**Rengiant vaiko/mokinio charakteristiką, atsižvelkite į šiuos punktus:**

1. Bendros žinios apie vaiką/mokinį (vardas, pavardė, gimimo data, nuo kada pradėjo lankyti jūsų švietimo įstaigą, klasė (galbūt atvyko iš kitos švietimo įstaigos).
2. Vaiko/mokinio ugdymo sąlygos šeimoje (ar vaikas aprūpintas mokymuisi reikalingomis priemonėmis, ar tėvai skatina mokytis ir padeda ruošti namų darbus (kontroliuoja), ar lankosi klasės susirinkimuose, domisi vaiko ugdymusi, elgesio problemomis mokykloje). Ar tėvai rūpinasi vaiko sveikata? Ar šeimai teikiamos socialinių įgūdžių ugdymo ir palaikymo paslaugos? Jei stebimi nepalankūs aplinkos veiksniai šeimoje, aprašykite juos plačiau.
3. Pedagoginės, psichologinės, socialinės pagalbos vaikui/mokiniui ir jo šeimai poreikis (kokių specialistų konsultacijos teikiamos, ar tėvai ir vaikas priima pagalbą, ar reikalingi specialūs mokymai tėvams dėl teisingo socialinio elgesio su vaiku).
4. Vaiko/mokinio asmenybės apibūdinimas (požiūris į mokymąsi, mokymosi motyvacijos lygis, dalyvavimas neformaliajame ugdyme, vaiką labiausiai dominanti, labiausiai nemėgstama veikla, bendravimo su klasės draugais, mokytojais ir kt. ypatumai, elgesio problemos, žalingi įpročiai).

**Prašome prie charakteristikos pridėti pagalbos vaikui planą, jeigu vaikui diagnozuotas autizmas.**

**Plano pavyzdys (nuoroda:** [**https://srvks.lt/pedagogams/metodines-rekomendacijos/**](https://srvks.lt/pedagogams/metodines-rekomendacijos/)**).**